CELEX: 62009TN0021
Language: hu
Date: 2009-01-16 00:00:00
Title: T-21/09. sz. ügy: 2009. január 16-án benyújtott kereset – Eurotel kontra OHIM – DVB Project (DVB)

21.3.2009   
            
            
               HU
            
            
               Az Európai Unió Hivatalos Lapja
            
            
               C 69/48
            
         2009. január 16-án benyújtott kereset – Eurotel kontra OHIM – DVB Project (DVB)
   (T-21/09. sz. ügy)
   (2009/C 69/106)
   A keresetlevél nyelve: olasz
   Felek
   
      Felperes: Eurotel SpA (Milánó, Olaszország) (képviselő: F. Paola ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: DVB Project
   Kereseti kérelmek
   
               —
            
            
               Az Elsőfokú Bíróság állapítsa meg a megtámadott határozat semmisségét, következésképpen törölje a „DVB” közösségi ábrás védjegyet, mivel az nyilvánvalóan ellentétes a közösségi védjegyről szóló rendelet 7. cikke (1) bekezdése b), c), és d) pontjának szövegével és szellemével;
            
         
               —
            
            
               az Elsőfokú Bíróság az OHIM-ot kötelezze az eljárási költségek viselésére.
            
         Jogalapok és fontosabb érvek
   
      A törlés iránti kérelemmel érintett közösségi védjegy: a „DVB” ábrás védjegy (védjegybejelentés száma: 2.75.771) a 9. és 38. osztályba tartozó áruk és szolgáltatások tekintetében.
   
      A közösségi védjegy jogosultja: DVB project.
   
      A közösségi védjegy törlését kérelmező fél: a felperes.
   
      A törlést kérelmező védjegye: a törlést kérelmező fél nem hivatkozik semmiféle védjegyen fennálló jogra, de azt állítja, hogy a szóban forgó védjegy leíró jellegű és általános.
   
      A törlési osztály határozata: a törlési osztály a törlés iránti kérelmet elutasította.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: A közösségi védjegyről szóló 40/94 rendelet 7. cikke (1) bekezdése b), c) és d) pontjának megsértése.